[{"text_idx": "#000003", "text": "U\u0308llataval kombel on pa\u0308ris palju kuulda ja lugeda olnud, et \u201cJaanipa\u0308eva\u201d nimetamine o\u0303udusfilmiks ei ole eriti po\u0303hjendatud vo\u0303i et see on lausa eksitav. No olgu. Sellega vo\u0303iks isegi no\u0303ustuda, kui la\u0308heneda va\u0308gagi mitmeku\u0308lgseid vo\u0303imalusi pakkuvale z\u030canrile ainult u\u0308hest ku\u0308ljest, tuues va\u0308lja na\u0308iteks asjaolud, et filmis ei ole eriti millegi u\u0308le ehmuda ja et va\u0308givaldsed teod pannakse suuremalt jaolt toime salamisi, kusagil kaamerate eest ha\u0308sti varjatud paigas. Aga nii mo\u0303nigi kord eitatakse o\u0303uduse kohaololu Asteri filmis hoopis po\u0303hjendusega, et see ei ole ometigi mingi madalaeelarveline rapper, kus kedagi kuskil pimedas keldris ohjeldamatult piinatakse ehk teisiso\u0303nu leitakse, et \u201cJaanipa\u0308ev\u201d ei saa olla o\u0303udusfilm seeto\u0303ttu, et see pole piisavalt odav, piisavalt halb ega piisavalt igav."}, {"text_idx": "#000005", "text": "Juba Asteri debu\u0308u\u0308tfilm \u201cPa\u0308rilik\u201d na\u0308itas, et ta on u\u0308limalt osav inimeste psu\u0308hholoogiliste seisundite ja hingepainete peegeldamises filmikeele vahenditega ning seda oskust kasutab ta seegi kord va\u0308ga peenelt ja meisterlikult a\u0308ra."}, {"text_idx": "#000006", "text": "Ts\u030ciili filmilegend Alejandro Jodorowsky on oma psu\u0308hhedeelsest vesternist \u201cEl Topo\u201d ra\u0308a\u0308kides o\u0308elnud, et ta ootab filmilt midagi seesugust, mida enamik po\u0303hja-ameeriklasi ootab psu\u0308hhedeelsetelt droogidelt. Jodorowsky so\u0303nul ei tuleks psu\u0308hhedeelset filmi luues minna seda teed, et kujutada filmis psu\u0308hhedeelseid aineid manustanud inimese na\u0308gemusi, vaid narkootilise toime mo\u0303julepa\u0308a\u0308semiseks peab film ise olema vaataja jaoks see manustatav droog.1 Ari Aster on \u201cJaanipa\u0308evaga\u201d sellise droogilaadse toote valmistamisele ku\u0308llaltki la\u0308hedale jo\u0303udnud. Filmi jaanipa\u0308eva kestusele konkurentsi pakkuv pikkus, aeglus, mis vo\u0303imaldab teha suvalisi ja ta\u0308hendusrikkaid (alati teadmata, kumb on kumb) ko\u0303rvalepo\u0303ikeid, lakkamatu visuaalne rikkalikkus, ebamaiselt kaunid va\u0308rvid ja pidevalt o\u0303rnalt moonduvad maastikud avavad ja\u0308rk-ja\u0308rgult aegruumide, emotsioonide ja lugude vahelisi tunneleid, viies vastuvo\u0303tlikuma vaataja endaga kaugele-kaugele kaasa ... Ko\u0303ik see kulmineerub ekstaatilises finaalis, kus fantaasiad ta\u0308ituvad, a\u0308ng hajub ja lo\u0303puks vallandub ro\u0303o\u0303m."}, {"text_idx": "#000010", "text": "Svetlana Prostvetova \"Eredate elamuste o\u0303htud\""}]